open-index/open-wikipedia-markdown huggingface dataset:
బందరు లడ్డు

**బందరు లడ్డు,** ఆంధ్రప్రదేశ్ లోని మచిలీపట్నం నగరానికి చెందిన లడ్డు. దీనికి ఆంధ్రప్రదేశ్ నుండి ఆహార పదార్థాలు వర్గంలో భౌగోళిక సూచనలో ఒకటిగా, *భౌగోళిక సూచిక రిజిస్ట్రీ* నమోదు చేసింది.

మల్లయ్య స్వీట్స్  అధ్యక్షుడు గౌరా వెంకటేశ్వర రావు నేతృత్వంలోని బృందావనపురం  బందరు లడ్డూ తయారీదారుల సంక్షేమ సంఘం ‘బందరు లడ్డు’ కోసం భౌగోళీక గుర్తింపు  ట్యాగ్ ఘనత సంపాదించారు.

బందరు లడ్డూకి 77 సంవత్సరాల చరిత్ర ఉంది. దిల్లీ సుల్తానుల కాలంలో మహారాష్ట్ర - మధ్యప్రదేశ్‌ సరిహద్దున ఉండే బుందేల్‌ఖండ్‌ ప్రాంతం నుంచి మచిలీపట్నంలోని బందరుకు వలస వచ్చిన బొందిలీలు ఈ లడ్డు తయారీ ప్రారంభించారని చరిత్రకారులు చెబుతున్నారు.  మొదట్లో సన్నకారప్పూసని తయారుచేసిన ఆ కుటుంబం.ఆ పూసని బెల్లంపాకంతో కలిపి తొక్కి లడ్డూలని తయారుచేసి తొక్కుడు లడ్లు చేశారని తయారీదారులు చెబుతున్నారు. ఇక్కడి నుంచి అమెరికా, లండన్‌తోపాటు ఐరోపా దేశాలకు ఏటా పదివేల కిలోల లడ్డు ఎగుమతి అవుతోంది.

## మూలాలు

## వెలుపలి లంకెలు

వర్గం:ఆహార పదార్థాలు
మానాపురం రాజా చంద్రశేఖర్

**మానాపురం రాజా చంద్రశేఖర్** తెలుగు రచయిత. ఆయన వ్రాసిన కవిత "నాగేటిచాలు కన్నీటిపాట" 2009 అత్యుత్తమ కవితగా రంజని కుందుర్తి అవార్డు అందుకుంది.
## జీవిత విశేషాలు
అతను డిగ్రీలో స్పెషల్ తెలుగు చదివాడు. ఎం.ఏ.లో రాజనీతిశాస్త్రాన్ని అభ్యసించాడు. అతని తండ్రి పట్టాభిరామయ్య రంగస్థల పౌరాణిక నటుడు. తన కుటుంబానికి కవిత్వ నేపథ్యం లేనప్పటికీ అతనిలో ఉన్న ఆసక్తి, అధ్యయనం, పరిశీలన అతనిని కవిగా మలిచింది. అతని మొదటి కవిత "బామ్మ". వెంకన్న-భాస్కర్‌లు అతనికి లెక్కలు బోధించే మిత్ర అధ్యాపకులు. వారు తమ మాటల్లో తరచుగా సాహిత్యాన్ని గురించి చర్చ చేస్తుండేవారు. వారి ప్రేరణ అతనిపై పరోక్షంగా పడింది. అతని మిత్రుడు సురేష్ ఇల్లు తన ఇంటి ముందు ఉండేది. అందులో పెద్ద సాహిత్యం గ్రంథాలయం ఉండేది. అందులో పేరొందిన రచయితల రచనలు ఉండేవి. అతనికి తెలిసినంత మేరకు, అర్థమైనంత వరకూ చదివి అవగాహన చేసుకోవడానికి ప్రయత్నించేవాడు. సురేష్ లైబ్రరీ మీద ‘మిత్రుని లైబ్రరీ’ అనే ఒక కవితను కూడా రాసాడు. ఆ తర్వాత సాహిత్యవేత్త, లెక్చరర్‌ డా. రామసూరితో పరిచయం ఏర్పడింది. ‘యువస్పందన’ అనే సాహిత్య సంస్థను అతని అధ్యక్షతన నడుపుతుండేవాడు. నెలనెలా ఒకపుస్తక సమీక్ష, కవితాపఠనం జరిపేవారు. ఇలా ఇంట్లోనూ, జిల్లా గురజాడ లైబ్రరీలోనూ ఆది, సోమవార అనుబంధ-దిన పత్రికలు విరివిగా చదువుతుండేవారాయన. ఆ తర్వాత మద్యమధ్యలో మిత్రులతో సాహిత్య చర్చలు, సమావేశాలకు హాజరు కావడం, కవి సమ్మేళనాలలో పాల్గొనడం చేస్తుండేవారు. ఈ క్రమంలోనే ఆయన స్వయంగా తీర్చి దిద్దుకుంటూ పత్రికల్లో కవిత్వరచన చేస్తుండేవారు.
## పురస్కారాలు
* రంజని-కుందుర్తి కవితల పోటీలో అత్యుత్తమ కవితా అవార్డు (2009) ఉత్తమ అవార్డు (2000-2002),  
* అజోవిభో-జి.వి.ఆర్.కల్చరల్ ఫౌండేషన్ కవితల పోటీలో మొదటి బహుమతి (2008),  
* భిలాయివాణి- 2010 ఉత్తమ కవితా పురస్కారం,  
* 2010 ఎక్స్‌రే ఉత్తమ కవితా పురస్కారం,  
* శ్రీ తాండ్ర పాపారాయ ఫౌండేషన్ కవితల పోటీలో ద్వితీయ బహుమతి (2011-హైదరాబాద్),  
* సాహితీ వేదిక-అనకాపల్లి (ప్రధమ బహుమతి-2002),  
* సి.ఇ.టి.యు. శ్రామిక జనకవనంలో (ద్వితీయ బహుమతి – 2010),  
* వేమన సాహితీ కళా వేదిక కవితల పోటీలో బహుమతి (2011),  
* ప్రభుత్వ ఉగాది పురస్కారం (2006),  
* యువజనుల సర్వీసుల శాఖ అవార్డు (2006) 
## అనువాదాలు
ఆయన కవిత ‘గాయపడ్డ బాల్యం’ ‘గాయల్‌బచ్‌పన్’ పేరుతో తెలుగు అకాడెమీ వాళ్ళు హిందీలోకి అనువాదం చేశారు.
## మూలాలు

వర్గం:తెలుగు రచయితలు
ఎంబా ఘోటో

thumb|ఎంబా ఘోటో
**సమర్పాన్‌ సోడిమెజో**, (సాధారణ నామం "ఎంబా ఘోటో ") (డిసెంబరు 31, 1870 - ఏప్రిల్ 30, 2017) ఇండోనేషిఅయ క్రిస్టియన్.  ఆయన  శతాధిక వృద్ధునిగా భావింపబడుతున్నవాడు. మే 2010లోజనాభా లెక్కల అధికార్లు తన తరువాత జన్మదినం 142 గా గుర్తించారని తెలిపారు. అధికారికంగా అత్యధిక వయస్సు ఉన్న "జెన్నే కాల్మెంట్" కన్నా ఈయన 19 సంవత్సరాలు పెద్దవాడిగా గుర్తించారు. ఆయన వయస్సు 146 ఏళ్లు. ఆయన నలుగురు భార్యలు, పది మంది పిల్లలు ఎప్పుడో మరణించారు. ఆయన వయస్సును నిపుణులు అధికారికంగా ధ్రువీకరించకపోయినా గుర్తింపు కార్డుపై ఆయన పుట్టిన తేదీ డిసెంబర్‌ 30, 1870 అని రాసి ఉంది. స్థానికులు కూడా ఆయనకు అంత వయస్సు ఉంటుందనే చెబుతున్నారు.  "లిపుటన్ 6" అనే వెబ్‌సైటు ఎంబా ఘోటో వయసు సుమారు 140 ఉండవచ్చనీ, తాను 1880 లో కట్టబడిన సుగర్ ఫ్యాక్టరీ నిర్మాణం గూర్చి తన జ్ఞాపకాలను ప్రస్తావిస్తున్నాడనీ తెలియజేసింది.

ఎంబా ఘోటో పుట్టిన తేదీ నిజమే అయితే ఆయన గురించి ఎన్నో విశేషాలు చెప్పవచ్చు. ఆయన రెండు ప్రపంచ యుద్ధాలు చూడడమే కాకుండా డచ్‌ ఈస్ట్‌ ఇండీస్‌పై జపాన్‌ దురాక్రమణను కూడా చూసే ఉంటారు. సోవియట్‌ యూనియన్‌లో కమ్యూనిస్టు విప్లవాన్ని తీసుకొచ్చిన వ్లాదిమీర్‌ ఇల్లిచ్‌ లెనిన్‌ కూడా అదే సంవత్సరంలో పుట్టారు. సూయజ్‌ కెనాల్ ప్రారంభమైన ఏడాదికే ఆయన పుట్టారన్నమాట. అంతేకాదు ఘోటో చావుకు కూడా ఓ ప్రత్యేకత ఉంది. ప్రపంచ కార్మిక దినోత్సవమైన మే డే రోజున ఆయన మరణించారు. ఇంత ఎక్కువ కాలం ఆయన బతకడానికి కారణం ఏమిటని గత ఏడాది ఆయన పుట్టిన రోజు సందర్భంగా ఆయన్ని మీడియా ప్రశ్నించగా ఆయన ఇచ్చిన సమాధానం మరీ ఆశ్చర్యం కలిగిస్తుంది. చైన్‌ స్మోకింగ్‌ వల్ల ఎక్కువ కాలం బతికినట్లు ఆయన చెప్పారు. ఆయన పుట్టినరోజు వేడుకలకు ఆయన నలుగురు మనవళ్లు హాజరయ్యారు. వారి కథనం ప్రకారం ఘోటో ముప్పూటలా అంబలి తాగుతారు. 

ఇప్పటి వరకు అధికారిక రికార్డుల ప్రకారం ప్రపంచంలో ఎక్కువ వయస్సు వరకు బతికినది ఫ్రెంచ్‌ మహిళ జియన్నే కాల్మెట్‌. ఆమె 122వ ఏట మరణించారు. ఇప్పటి వరకు అధికారకంగా ఆమె వయస్సును దాటి ఎవరూ బతికి లేరు. ప్రపంచంలో ఏ మనిషి కూడా 125 ఏళ్లకు మించి బతికే ప్రసక్తే లేదని న్యూయార్క్‌లోని ఆల్బర్ట్‌ ఐన్‌స్టీన్‌ మెడికల్‌ కాలేజీ పరిశోధకులు ఇప్పటికే తేల్చిచెప్పారు. అయితే ఘోటో తరహాలోనే నైజీరియాకు చెందిన ఓలో ఫిన్తూయీ 171 ఏళ్లు, ఇథియోపియాకు చెందిన ధాకబో ఎబ్బా 163 ఏళ్లు బతికినట్లు చెబుతారు.
## మూలాలు

వర్గం:1870 జననాలు
వర్గం:2017 మరణాలు
వర్గం:100 ఏళ్లకు పైగా జీవించిన వ్యక్తులు
విశాఖ సింగ్

**విశాఖ సింగ్**  (జననం 5 మే 1985)  భారతీయ సినీ నటి, నిర్మాత,  వ్యవస్థాపకురాలు. ఫుక్రీ సిరీస్‌లో జాఫర్ గర్ల్‌ఫ్రెండ్‌గా ఆమె ఆదరణ పొందింది. ఆమె బాలీవుడ్ లో చేసే ముందు దక్షిణ భారత సినిమాల్లో నటించింది . 2010లో అశుతోష్ గోవరికర్ దర్శకత్వంలో అభిషేక్ బచ్చన్, దీపికా పడుకోణెలతో కలసి ఖెలైన్ హమ్ జీ జాన్ సే అనే సినిమాలో నటించింది. ఈ సినిమాతోనే బాలీవుడ్ లో తెరంగేట్రం చేసింది. ఈ సినిమాలోని నటనకు గానూ ఆమె 2010  స్టార్ డస్ట్  ఉత్తమ  బ్రేక్ త్రూ  పెర్ఫార్మెర్స్ ఆఫ్  ది ఇయర్ పురస్కారం అందుకుంది.

ఆమె లండన్,  దుబాయ్ కేంద్రంగా ఉన్న తన తండ్రి కంపెనీలో పార్ట్ టైమ్ వెంచర్ క్యాపిటలిస్ట్ గా కూడా పనిచేస్తుంది. ఆమె తండ్రి పేరు మిస్టర్ జితేంద్ర సింగ్. కేన్స్ ఫిల్మ్ ఫెస్టివల్‌లో ఆమె రెడ్ కార్పెట్‌లో తరచూ కనిపించే వ్యక్తి.  2014 లో ఫెస్టివల్ డి కేన్స్‌లో నిర్మాతల వర్క్‌షాప్‌లో భాగంగా ఉంది. స్వతంత్ర ఇటాలియన్, యూరోపియన్ చలన చిత్ర నిర్మాతల కోసం 2015లో  రోమ్ లోజరిగే  అతిపెద్ద చలన చిత్రోత్సవమైన రోమ్ ఇండిపెండెంట్ ఫిల్మ్ ఫెస్టివల్ (RIFF) లో  జ్యూరీలో ఉండాలని ఆమెను ఆహ్వానించారు.  ఆమె   ఇటలీలో జరిగిన మోలిస్ సినిమా ఫిల్మ్ ఫెస్టివల్‌కు అతిథి, న్యాయమూర్తిగా కూడా ఉన్నారు.  ఆమె శ్రీ మధురై కమిటీ సభ్యులలో ఒకరు.

## జీవిత విశేషాలు
ఆమె అబుదాబి ఇండియన్ స్కూల్ (ADIS) ఢిల్లీ పబ్లిక్ స్కూల్ నుండి  పాఠశాల విద్యను చేసింది. ఢిల్లీ విశ్వవిద్యాలయం నుండి బిజినెస్ స్టడీస్‌లో గ్రాడ్యుయేషన్ పూర్తి చేసింది. తాను ఉపాధ్యాయురాలిగా ఉండాలని కోరుకుంటున్నానని, ప్రకటనలు, ప్రజా సంబంధాలలో పోస్ట్ గ్రాడ్యుయేషన్ చేశానని ఆమె అన్నది. ఆమె 2007 లో మోడలింగ్ ప్రారంభించింది.  అనేక టెలివిజన్, ప్రింట్ వాణిజ్య ప్రకటనలలో కనిపించింది. 2007 లో తెలుగు చిత్రం *గ్నాపాకం* చిత్రంతో ఆమె సినీరంగ ప్రవేశం చేసింది. అందులో  బాగా చేయలేదు. ఆ తరువాత ఆమె ఒక తమిళ చిత్రం, రెండు కన్నడ చిత్రాలలో నటించింది. 

2008 ఆమె హమ్ సే జహాన్ తో ఆమె హిందీ చిత్ర రంగంలో ప్రవేశించింది. ఆ చిత్రం డి.వి.డిలలో కాకుండా థియేటర్లలో మాత్రమే విదుదలయ్యింది. 

అయినప్పటికీ దర్శకుడు అశుతోష్ గోవారికర్ చిత్రం *ఖలీన్ హమ్ జీ జాన్ సే*  ద్వారా  అతని దృష్టిని ఆకర్షించింది, దీనికి ఆమె "ఉత్తమ పురోగతి ప్రదర్శన" ఫిమేల్ "స్టార్‌డస్ట్ అవార్డ్స్ (2011)కు నామినేషన్ అయింది..     ఆమె విడుదల చేయని అభిజీత్ సేన్‌గుప్తా యొక్క *దో ఔర్ దో పాంచ్* ‌లో నటించింది.

## మూలాలు

## బాహ్య లంకెలు

* 
* 
* 'Chak De! India' dropout happy playing lead, Daily News & Analysis (India)

వర్గం:1986 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:తెలుగు సినిమా నటీమణులు
చింతా అప్పలనాయుడు

**చింతా అప్పలనాయుడు** ఉత్తరాంధ్రకు చెందిన రచయిత, కవి. విజయనగరం జిల్లాకు చెందినవారు. ఆయన మంచి నటుడు కూడా.  ఆయన రాసిన "దుక్కి" కవిత్వానికి 2008 ఫ్రీవర్స్ ఫ్రంట్ పురస్కారం లభించింది. ఆయన రాసిన "శృతితప్పిన వానపాట" కవితకు 2010 లో రంజని కుందుర్తి అవార్డు వచ్చింది.
## జీవిత విశేషాలు
ఆయన ఉత్తరాంధ్ర బతుకు దుఃఖాన్ని తన కవితా వస్తువుగా చేసుకొని తన మాతృ యాసలో కవిత్వాన్ని రాస్తున్న రచయిత. తను కథలు, కవిత్వంతో ఈ ప్రాంత వాసుల జీవన వెతలను తెలియజెస్తుంటారు. వర్తమాన తెలుగు కవితా దీపస్తంభం కె.శివారెడ్డి గారు ఈ సంకలనానికి రాసిన ముందుమాటలోని వాక్యాలు :  "చింతా అప్పలనాయుడు మనముందు కూర్చొని శ్రీకాకుళం యాసలో కబుర్లు చెబుతున్నట్లు హాయిగా ఉంటుంది. చాలా సూటిగా, హాయిగా సాగిపోయే శైలి, పల్లెటూళ్ళ జీవనంలో అతలాకుతులమయిన పల్లెల జీవన దృశ్యాల్ని కతచెపుతున్నట్టు చెప్పుకుంటూ పోతున్నాడు, అతని కథా కథన పద్ధతి జానపదకథకుడు చెప్పే పధ్ధతి. అనుభవసారం గుండెనిండుగా వున్నవాడు, గొప్ప ఊహాశీలి, సంక్షోభాల్ని వర్ణించేటప్పుడు, కుతూహలం తగ్గకుండా, కన్నీళ్ళు తెప్పిస్తూ కథనడుపుతాడు. బహుశా అప్పల్నాయుడు శిల్పంకూడా యిదేనేమో" అన్నారు.

తన ప్రతి కవితలోను కరుణ రసాన్ని మేళవించి ఈ నేల ఆనుపానుల్ని ఎరిగిన ఈ తరం కవి ఆయన. ప్రతి కవితలోనూ శ్రమజీవుల కష్టాలనీకన్నీళ్లనీ సహజాతి సహజంగా చిత్రిస్తాడు. ఈయన రాసిన కవితల్లో కథల నిండా ఉత్తరాంధ్ర ప్రాంతానికి చెందిన జీవన సంఘర్షణలు, దోపిడీ, అడవి బిడ్డల బతుకుల్లోని చీకటి, మైదాన ప్రాంతాల వారు గిరిజన జాతులను ఎలా దోచుకుంటున్నదీ కనబడుతుంది.

## రచనలు

* దుక్కి (కవితా సంపుటి, 2009)
* బడి పాటలు (బాల సాహిత్యం, 2010)
* నకజనకరి... నాం... నాం... (కథల సంపుటి, 2011)
* రారండి... మనవూరి బడికి (దీర్ఘ గేయం, 2019)
* ఇల మీద దేవత (దీర్ఘ గేయం, 2020)

## పురస్కారాలు

* ఫ్రీవర్స్ ఫ్రంట్  పురస్కారం - 2008
* రంజని కుందుర్తి పురస్కారం - 2010
* ఎక్స్ - రే ఉత్తమ కవితా పురస్కారం - 2011 
ఈనాడు పత్రిక వారు నిర్వహించిన కరోనా పై కదనం లో ప్రథమ బహుమతి సాధించారు.

## మూలాలు
 
## ఇతర లింకులు
* దుక్కి – పరిచయం రాసినవారు: గంటేడ గౌరునాయుడు

వర్గం:శ్రీకాకుళం జిల్లా రచయితలు
వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:జీవిస్తున్న ప్రజలు
ఈతకోట సుబ్బారావు

**ఈతకోట సుబ్బారావు** తెలుగు రచయిత, కవి. ఆయన రాసిన "చీలిన మనిషి" కవితా సంపుటికి 2012 సంవత్సరానికి ఫ్రీవర్స్ ఫ్రంట్ పురస్కారం వచ్చింది.
## జీవిత విశేషాలు
ఈతకోట సుబ్బారావు నెల్లూరుకు చెందిన జర్నలిస్టుగా, సీనియర్‌ కవిగా, నెల్లూరు జిల్లా చరిత్ర విశ్లేషకునిగా సాహిత్య రంగానికి సుపరిచితులు. ఆయన నెల్లూరు జిల్లాలో ఫిబ్రవరి 28 1959 న జన్మించారు.

## పురస్కారాలు
* 2012 : ఫ్రీవర్స్ ఫ్రంట్ పురస్కారం - చీలిన మనిషి (కవితా సంపుటి)
* 2015 : ఉమ్మడిశెట్టి సాహితీ అవార్డు - కాకి ముద్ద (కవితా సంపుటి) 

## కథలు

## పుస్తకాలు
* ఆనాటి నెల్లూరోళ్ళు  చరిత్ర 
* కాశీబుగ్గ (కథాసంపుటం) 
* పక్షితీర్థం (దీర్ఘ కవిత) 
* పెన్నాతీరం - వ్యాసాల సంకలనం
* హృదయ లిపి (కవిత్వం
* అక్షరానికో  నమస్కారం  (  దీర్ఘ కవిత )
* పెన్నా తీరం ( చరిత్ర)
* నెల్లూరు నాటకం  (చరిత్ర )
* అలనాటి నెల్లూరు  (చరిత్ర )
* దీపాల పిచ్చయ్య శాస్త్రి.. నెల్లూరు పెద్దగాలివాన (చరిత్ర )
* చీలిన మనిషి  (కవిత్వం )
* నీటి చుక్క(  దీర్ఘ కవిత )
* కాకి ముద్ద( కవిత్వం )
* మహాత్మా  (దీర్ఘ  కవిత )
* నెల్లూరు సంగతులు   (చరిత్ర )
* పినాకిని సత్యా గ్రహ గాంధీ ఆశ్రమం  (చరిత్ర )
* విశాల నయనం ( సంపాదకీయ కవిత్వం )
## సంపాదకుడు గా....
* అతడు  మేము శివారెడ్డి స్వర్ణహోత్సవ సంపుటి
* విశాలాక్షి  దీపావళి కథలు సంచిక
* విశాలాక్షి సంక్రాంతి పోటీ కతల  ప్రత్యేక సంచిక
* విశాలాక్షి ఉగాది ప్రత్యేక కథల సంచిక 
*

## మూలాలు

## ఇతర లింకులు

వర్గం:తెలుగు కవులు
వర్గం:తెలుగు రచయితలు
వర్గం:ఫ్రీవర్స్ ఫ్రంట్ పురస్కార గ్రహీతలు
వర్గం:ఉమ్మడిశెట్టి సాహితీ అవార్డు గ్రహీతలు
వర్గం:నెల్లూరు జిల్లా రచయితలు
వర్గం:1959 జననాలు
వర్గం:జీవిస్తున్న ప్రజలు
గాలి మాధవీలత

thumb|గాలి మాధవీలత
**గాలి మాధవీలత** ఇండియన్ ఇనిస్టిట్యూట్ ఆఫ్ సైన్స్ లో సివిల్ ఇంజనీరింగ్ ప్రొఫెసర్. ఆమె జియోసింధసిస్, ఎర్త్ క్వేక్ మేనేజిమెంటు, రాక్ ఇంజనీరింగ్ లో  విశేష సేవలనందిస్తున్నారు. ఇండియన్‌ ఇనస్టిట్యూట్‌ ఆఫ్‌ సైన్స్‌ సంస్థ సూచనల మేరకు చీనాబ్ వంతెన డిజైన్‌ ప్రొవైడర్‌గా సివిల్‌ ఇంజనీర్‌ ప్రొఫెసర్‌ మాధవీలతను నియమించారు. ఒక తెలుగు మహిళకు భారత అత్యున్నత ప్రాజెక్టు నిర్మాణంలో అవకాశం రావడం గర్వించదగ్గ విషయం.
## జీవిత విశేషాలు
ఆమె ఆంధ్రప్రదేశ్‌ రాష్ట్రం ప్రకాశం జిల్లా ఒంగోలు సమీపంలోని ఏడుగుండ్లపాడులో అన్నపూర్ణమ్మ, వెంకారెడ్డి దంపతులకు జన్మించారు. వారి కుటుంబం వ్యవసాయం చేయడానికి కందుకూరుకు వలస వచ్చారు. ప్రాథమిక విద్య నుంచి ఇంటర్‌ దాకా కందుకూరులోనే చదివారు. కాకినాడలోని జేఎన్‌టీయూలో బీటెక్‌ను పూర్తి చేశారు. వరంగల్‌లోని నిట్‌లో ఎంటెక్‌ చదివారు. ఐఐటీ మద్రాసులో చేసిన పరిశోధనకుగాను పీహెచ్‌డీ వచ్చింది. గౌహతిలోని ఐఐటీలో అసిస్టెంట్‌ ప్రొఫెసర్‌గా ఉద్యోగ జీవితాన్ని ప్రారంభించారు. కొన్నాళ్లకు బెంగళూరులోని ఇండియన్‌ ఇన్‌స్టిట్యూట్‌ ఆఫ్‌ సైన్స్‌లో సివిల్‌ ఇంజనీరింగ్‌ ప్రొఫెసర్‌గా బాధ్యతలు చేపట్టారు. 14 ఏళ్ళుగా సివిల్‌ ఇంజనీరింగ్‌ విభాగం ద్వారానే జియోసెల్స్‌ను రూపొందించారు. సాయిల్‌ వేస్ట్‌ మేనేజ్‌మెంట్‌పైనా, భూకంపాలను గుర్తించే విధానంపై పరిశోధనలు చేస్తున్నారు. ఆమె ఎన్నో పరిశోధనాపత్రాలను ప్రచురించారు.  మాధవీలత భర్త సివిల్‌ ఇంజనీరు. వీరికి ఇద్దరు పిల్లలు.
## చీనాబ్ బ్రిడ్జి డిజైన్ కు అరుదైన అవకాశం
బ్రిడ్జి డిజైన్‌లో పాలుపంచుకునేందుకు మాధవీలతకు అవకాశం రావడం వెనుక ఒక విశేషం ఉంది. ఆమె జియోపాలిమర్స్‌పై పరిశోధనలు చేశారు. జియోసెల్స్‌పై భారత్‌లో పీహెచ్‌డీ చేసిన తొలి సివిల్‌ ఇంజనీర్‌గా గుర్తింపు సాధించారామె. జియోసెల్స్‌ను ప్లాస్టిక్‌, క్లాత్‌, వెదురు ఉపయోగించి ప్రయోగాత్మకంగా రూపొందించారు. రోడ్లు, భవనాలు, భారీ నిర్మాణాలు చేపట్టే ముందు పునాదులు మరింత పటిష్టం చేసేందుకు జియోసెల్స్‌ను ఉపయోగిస్తారు. మాధవీలత ప్రయోగాత్మకంగా రూపొందించిన జియోసెల్స్‌ను ఇప్పటికే భారీ భవంతులు, బ్రిడ్జిల నిర్మాణంలో వినియోగిస్తున్నారు. వీటితో పాటు భూకంపాలను ముందుగా గుర్తించేందుకు నిరంతరంగా పరిశోధనలు చేస్తున్నారు మాధవీలత. దేశంలో జియో టెక్నాలజీపై వెలువడుతున్న ఏకైక జర్నల్‌కు మాధవీలత ఎడిటర్‌గా వ్యవహరిస్తున్నారు. ఆమె పరిశోధనలు, ఈ రంగంలో చేస్తున్న అభివృద్ధికి గాను మాజీ రాష్ట్రపతి అబ్దుల్‌ కలాం ప్రశంసలు అందుకున్నారీ శాస్త్రవేత్త.

‘‘రెండు భారీ కొండల మధ్య.. అత్యంత ఎత్తున నిర్మిస్తున్న చీనాబ్‌ బ్రిడ్జి ఆరంభం నుంచి ప్రతి అడుగూ సాహసమే’’ అంటారు మాధవీలత. ‘‘ఆ కొండపైకి సాధారణంగా మనుషులు చేరుకోవడమే గగనం. అలాంటిది రోడ్డు మార్గాలు నిర్మించండం అంటే మామూలు విషయం కాద’ని చెప్పారామె. బ్రిడ్జి నిర్మించే ప్రాంతంలో 220 కిలోమీటర్ల వేగంతో గాలి వీస్తుంటుంది. నిర్మాణరంగంలో పటిష్టత కోసం జియోసెల్స్‌ ద్వారా బ్రిడ్జికి అనుబంధమైన పిల్లర్లను నిర్మించారు. ప్రస్తుతానికి రెండువైపులా పిల్లర్ల నిర్మాణాలు పూర్తి చేశారు.
## మూలాలు

## ఇతర లింకులు
* బయోగ్రఫీ - ఇండియన్ ఇనిస్టిట్యూట్ ఆఫ్ సైన్సు
* southeast asian geotechical society -  biography 

వర్గం:జీవిస్తున్న ప్రజలు
వర్గం:ప్రకాశం జిల్లా మహిళా శాస్త్రవేత్తలు
వర్గం:ప్రకాశం జిల్లా మహిళా ఇంజనీర్లు
కిమ్ శర్మ

**కిమ్ శర్మ** ప్రముఖ బాలీవుడ్ నటి, ప్రచార కర్త. ప్రముఖ బాలీవుడ్ నటుడు అర్జున్ రాంపాల్ కు కజిన్ అయిన కిమ్ శర్మ, ఆదిత్య చోప్రా సహకారం తో మొహబతీన్ చిత్రం ద్వారా తెరంగేట్రం చేసింది. 2002లో కృష్ణవంశీ దర్శకత్వంలో వచ్చిన ఖడ్గం చిత్రం తో తెలుగు తెరకు పరిచయమయింది.

## జననం
కిమ్ శర్మ 1980, జనవరి 21న అహ్మద్ నగర్ లో జన్మించింది. కిమ్ తండ్రి భారతీయుడు, తల్లి జపాన్ దేశస్థురాలు.

## తొలిజీవితం
ముంబై ఒక పర్యటనలో భాగంగా  క్లోజప్ టూత్ పేస్టు ప్రచార చిత్రంకోసం కిమ్ శర్మను ఎంపిక చేశారు. తర్వాత ఆమె సన్ సిల్క్, పెప్సి, టాటా సఫారి, పాండ్స్, ఫెయిర్ అండ్ లవ్లీ, క్లీన్-ఎన్-క్లియర్, లిరిల్ ప్రకటనలలో నటించింది. ఆదిత్య చోప్రా సహకారంతో తొలిసారిగా మొహబతీన్ చిత్రంలో నటించింది.

## నటించిన చిత్రాల జాబితా
* డర్ (1993) - అతిథి
* మొహబతీన్ (2000) - సంజన
* ఫిదా (2004) - సోనియా
* తుమ్ సే అఛ్చా కౌన్ హై (2002) - బాబీ గుజ్రాల్
* నెల్లే పే డెల్హా (2007) - కిమ్ (పూజా స్నేహితురాలు)
* యాగం (2010) - సోఫీ
* ఖడ్గం (2002)- పూజా
* టాం, డిక్ అండ్ హర్రీ (2006) - బాల్జీ
* మనీ హై తో హనీ హై  (2008) - సారా
* కెహ్తా కహై దిల్ బార్ బార్ (2002) - రితూ పటేల్
* యాకీన్ (2005) - తన్యా ఠాకూర్
* ఆంజనేయులు (2009) - ప్రత్యేక పాట
* చోద్ధన్ న యార్ (2007) - రశ్మీ
* కుదియాన్ కా హై జమానా (2006) - కనిక
* తాజ్ మహాల్: ఎన్ ఎటెర్నల్ లవ్ స్టోరీ (2005) - లాడ్లీ బేగం
* పద్మశ్రీ లాలూ ప్రసాద్ యాదవ్ (2005) - రితా
* జిందగీ రాక్స్ (2006) - జాయ్
* మగధీర (2009) ప్రత్యేక పాత్రలో

## మూలాలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:1980 జననాలు
వర్గం:జీవిస్తున్న ప్రజలు
అబచూరిన పోస్టాఫీసు

**అబచూరిన పోస్టాఫీసు** (కన్నడ : ಅಬಚೂರಿನ ಪೋಸ್ಟಾಫೀಸು) ఒక కన్నడ చలన చిత్రం. కె.పూర్ణచంద్ర తేజస్వి రచించిన కథ ఆధారంగా ఈ సినిమా తీయబడింది. ఇది 1973లో నిర్మించబడిన భారతీయ భాషాచిత్రాలలో ఉత్తమ చిత్రంగా ప్రాంతీయ బహుమతి పొందిన కన్నడ చిత్రం. పత్రె సి.వినాయక్ నిర్మించిన ఈ చిత్రానికి ఎన్.లక్ష్మీనారాయణ దర్శకత్వం వహించాడు. ఈ సినిమాలో నాని, గిరిజా లోకేష్, రమేష్, రామారావు ప్రధాన పాత్రలను ధరించారు. విజయకుమార్ ఈ చిత్రానికి సంగీత దర్శకత్వం నెరపాడు. 

## కథ
అబచూర్ అనేది చిన్న గ్రామం. అక్కడ నివసించే బోబన్న చాలా మంచివాడు. అతడు కాఫీ ఎస్టేట్‌లో పనిచేస్తున్నాడు. ఆ కుగ్రామంలో వున్న చిన్న పోస్టాఫీసును కూడ్డా అతనే నడుపుతున్నాడు. బోబన్న నిజాయితీగా, నిక్కచ్చిగా తన పని పాటలు చూసుకుంటూ, గ్రామంలో వున్న వివిధ వ్యక్తులతో పరిచయం ఏర్పరుచుకుంటూ వస్తున్నాడు. ఒక్కోసారి, తనకు ఏదైనా ఇబ్బంది కలిగితే అది దాచిపెట్టుకుని నవ్వేసే స్వభావం అతనిది. 

అతనికి పోస్టాఫీసు ఉద్యోగం సరదాగా, వినోదంగా ఉండేది. కాని ఇంటిదగ్గర మాత్రం అతనికి సుఖంలేదు. అతని భార్య కావేరికి అతనికి మధ్య ఉన్న అనురాగ సంబంధాలను అతని అత్త మాచమ్మ తుంచివేస్తున్నది. అత్తగారి అజమాయిషీ క్రింద అతని నలిగిపోతున్నాడు. కావేరి కూడా తల్లికి భయపడుతూ ఎటూ ఏమీ చెప్పలేక సతమతమవుతున్నది. 

ఎస్టేట్ యజమాని శ్రీకాంతయ్య కొడుకు రమేష్ విలాస జీవితం గడిపే యువకుడు. సెలవుల్లో అతను అబచూర్ వచ్చాడు. తన వ్యక్తిగత విషయాలు తండ్రికి తెలియకూడదని, తన ఉత్తరాలు, తన టపా అంతా తనకే అందజెయ్యమని బోబన్నకు చెప్పాడు. బోబన్న అలాగే అన్నాడు. కొన్ని కొన్ని కవర్లు జాగ్రత్తగా అతన్నే అట్టేపెట్టమన్నాడు. ఒకరోజు రమేష్‌^కు వచ్చిన ఒక పార్సెల్ చిరిగి బయట పడింది. అందులో అతనికి నగ్నదృశ్యాలున్న పుస్తకం కనిపించింది. స్త్రీల నగ్నత్వాన్ని అలా చూడడంలో బోబన్న ఉత్సాహం కనబరిచాడు. ప్రణయానందంతో ఉప్పొంగసాగాడు. అప్పుడప్పుడూ రమేష్ దగ్గర్నుంచి ఖరీదైన అత్తర్లను, సిగరెట్లను పుచ్చుకుంటూ కులాసాగా గడపసాగాడు. ఈ ఉత్సాహం భార్యను అటూ ఇటూ తీసుకెళ్ళేంతవరకూ వచ్చింది.

ఇది ఇలా ఉండగా ఇంకో సంఘటన జరిగింది. కల్లు దుకాణంలో బెలయాడ అనే వ్యక్తికి ఒకరోజు ఒక పోస్టుకార్డ్ వచ్చింది. అది కేరాఫ్ బోబన్న అని ఉంది. బెలయాడ ఎప్పుడూ ఒక చోట నిలవడు. వూరూరూ తిరుగుతూ వుంటాడు. ఉత్తరం వచ్చిన రోజు కూడా బెలయాడ అందుబాటులో లేడు. ఆ కార్డు ఆకాశరామన్న ఉత్తరం. బెలయాడ కుమార్తె పద్మిని గురించి లేనిది పోనిది రాసి ఉంది. బోబన్న అది చూడనే లేదు. కాని అతని అత్తగారు చూసింది. ఆ ఉత్తరాన్ని రంగప్ప అనే అతనిచేత చదివింది. ఆ ఉత్తరం అటూ ఇటూ చేతులు మారడంతో తడిసిపోయింది. అది చూసి బోబన్న కంగారు పడి మంచి ఉద్దేశం తోనే - ఇంకో కార్డు మీద అదే విషయం వ్రాసి, బెలయాడ అడ్రసు రాసి పోస్ట్ చేస్తాడు. ఈ విషయం బయట పడి ఆ ఉత్తరం రాసిన 'ఆకాశ రామన్న ' బోబన్ననే అని వూరందరూ అపోహపడ్డారు. అమాయకురాలైన పద్మినిపై అభాండాలు వేసినందుకు బోబన్నపై అందరూ విరుచుకు పడ్డారు.అయితే బోబన్న తడిసిన మొదటి కార్డు చూపడం వల్ల ఆ ఉత్తరం అతను వ్రాయలేదని అందరూ గ్రహించారు. అయితే తన భార్యముందు ఊరంతా అలా అనడం, భార్య బాధపడడం చూసి బోబన్న అదోలా అయిపోయాడు. దానికి తోడు కూతురు పెళ్ళికి అత్తగారు చేసిన అప్పు విషయమై ఎస్టేటు యజమాని ఆమె పరంగానే తీర్పు చెప్పడంతో అతనికి మంచితనంపై, నిజాయతీపై నమ్మకం పోతుంది. ఫలితంగా వికలమైన మనసుతో తన భార్యను తీసుకుని ఆ గ్రామం విడిచి వెళ్ళిపోవడంతో కథ ముగుస్తుంది. 

## మూలాలు

## బయటి లింకులు
* 

వర్గం:1973 సినిమాలు
వర్గం:కన్నడ సినిమాలు
వర్గం:భారత జాతీయ చలనచిత్ర పురస్కారాలు
శోభ గుర్టు

alt=Shobha gurtu.jpg|thumb|శోభ గుర్టు
**శోభ గుర్టు** (1925–2004), ప్రముఖ భారతీయ హిందుస్థానీ సంగీత కళాకారిణి. హిందుస్థానీ సంగీతంలో, లలిత సంగీత రీతిలో ఎక్కువగా పాడేది శోభ. ఆమెకు సంప్రదాయ సంగీతంలో సంపూర్ణ ప్రవేశం ఉన్నా, హిందుస్థానీ లలిత సంగీతం ద్వారానే ఎంతో ప్రసిద్ధి చెందింది ఆమె. ఆమె కచేరీలు చేసేటప్పుడు, ఆమెను టుమ్రీ క్వీన్ అని పిలిచేవారు. శోభ తన గాత్రం ద్వారానే అభినయం చేసేదని ప్రసిద్ధి చెందింది.

## తొలినాళ్ళ జీవితం, నేపధ్యం
1925లో కర్ణాటకలోని బెల్గాంలో జన్మించింది శోభ. శోభ అసలు పేరు భానుమతి శిరోద్కర్. ఆమె తల్లి మేనకాబాయ్ శిరోద్కరే శోభకు మొదటి గురువు. నాట్య కళాకారిణి  కూడా అయిన మేనకాబాయ్, జైపూర్-అత్రౌలీ గరానా రీతిలో  గురువైన ఉస్తాద్ అల్లాడియా ఖాన్ వద్ద సంగీతం నేర్చుకొంది.

## వ్యక్తిగత జీవితం
ఆమె భర్త విశ్వనాధ్ గుర్టును వివాహం చేసుకున్న తరువాత తన పేరును భానుమతి నుండి శోభ గుర్టుగా మార్చుకుంది. శోభ మామగారు పండిట్ నారాయణ్ నాధ్ గుర్టు బెల్గాంలో పోలీస్ ఆఫీసర్, పండితుడు, సితార్ వాద్య కళాకారుడు.

ఆమె కుమారుడు త్రిలోక్ గుర్టు ప్రముఖ తబలా వాద్య కళాకారుడు. ఆమె మరో కుమారుడి పేరు నరేంద్ర.

## మూలాలు

## బయటి లంకెలు
*
*Shobha Gurtu Website
* 

వర్గం:1925 జననాలు
వర్గం:2004 మరణాలు
వర్గం:భారతీయ మహిళా గాయకులు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మభూషణ పురస్కారం పొందిన మహిళలు
నీతూ చంద్ర

**నీతూ చంద్ర** ప్రముఖ రంగస్థల, సినీనటి, నిర్మాత. నృత్యకారిణి, క్రీడాకారిణి కూడా.

## జననం - విద్యాభ్యాసం
నీతూ చంద్ర 1984, జూన్ 20న బీహార్ రాష్ట్రంలోని పాట్నాలో జన్మించింది. మాతృభాష భోజ్ పురి. ఢిల్లీలో డిగ్రీ పూర్తిచేసింది.

## సినీరంగ ప్రస్థానం
సినిరంగ ప్రవేశానికి ముందు ఢిల్లీలో ఉంటూ వ్యాపార ప్రకటనలో నటించింది. సినిమాలలో నటించడంకోసం ముంబై వచ్చి, 2005 లో వచ్చిన గరం మసాలా అనే హిందీ సినిమాలో తొలిసారిగా నటించింది. 2006లో శేఖర్ కమ్ముల దర్శకత్వంలో వచ్చిన గోదావరి సినిమా ద్వారా తెలుగు సినిమారంగంలోకి ప్రవేశించింది.

నిర్మాతగా మారి తమ్ముడు నితిన్ చంద్ర దర్శకత్వంలో దేశ్వా సినిమాను నిర్మించింది.

## నటించిన చిత్రాల జాబితా
### నటిగా

### నిర్మాతగా

## మూలాలు

## ఇతర లంకెలు
* సాక్షి వెబ్ లో నీతూ చంద్రకి సంబంధించిన వార్తలు

వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:1984 జననాలు
వర్గం:జీవిస్తున్న ప్రజలు
కమల్ ఘోష్

**కమల్ ఘోష్** ప్రముఖ చలనచిత్ర ఛాయాగ్రాహకుడు. ఇతడు పశ్చిమ బెంగాల్ రాష్ట్రం కోల్‌కాతాలో 1910లో జన్మించాడు. కలకత్తా న్యూ థియేటర్స్ సంస్థ అధినేత దేవకీబోస్ ఇతని మేనమామ. ఇతనికి చిన్నతనం నుండి ఫోటోగ్రఫీ పట్ల  ఉత్సాహం, ఆసక్తి ఉండేది. ఇతని మేనమామ దేవకీబోస్ అది గమనించి ఇతడిని చలనచిత్ర యంత్ర సామాగ్రి తయారు చేస్తూ లాబొరేటరీని నిర్వహించే కృష్ణగోపాల్ వద్ద చేర్పించాడు. 1925 నుండి 32 వరకు లాబొరేటరిలోనే ఉంటూ సినిమా ఎడిటింగ్,  ఫోటోగ్రఫీలలో శిక్షణ తీసుకున్నాడు. 1932లో ఈస్టిండియా ఫిలిం కంపెనీలో సహాయకుడిగా కృష్ణగోపాల్ వద్ద "సునేరే సంసార్" అనే వంగ సినిమాకి పనిచేశాడు. స్వతంత్రంగా చిత్రీకరించగల సామర్థ్యం సంపాదించుకున్న తర్వాత "రాత్ ఖానా" అనే బెంగాలీ హాస్య చిత్రానికి ఛాయా గ్రాహకుడిగా పనిచేశాడు. ఆ తర్వాత ఏ.ఆర్.కర్దార్ తీసిన "భాగీ సిపాయి" చిత్రానికి ఛాయాగ్రాహకుడిగా పనిచేశాడు. ఈస్టిండియా ఫిలిం కంపెనీ వారు సి.పుల్లయ్య దర్శకత్వంలో నిర్మించిన లవకుశ  సినిమాకు ఇతడిని ఛాయాగ్రాహకుడిగా నియమించారు. ఇది ఇతని తొలి తెలుగు సినిమా. 1949లో తమిళంలో అపూర్వ సహోదరులు సినిమాతో ద్విపాత్రాభినయాన్ని తొలిసారి చిత్రించిన ఘనత ఇతనికే దక్కింది.
 
thumb|right|250px|కమల్ ఘోష్
దక్షిణ భారతదేశంలో చలనచిత్ర పరిశ్రమాభివృద్ధికి కారకులలో ఒకరైన కె.సుబ్రహ్మణ్యం మద్రాసులో ఒక సినిమా స్టూడియో నిర్మాణం చేయసంకల్పించి కలకత్తా వెళ్లి ఇతడిని మద్రాసుకు తీసుకువచ్చాడు.  కె.సుబ్రహ్మణ్యం మోషన్ పిక్చర్ కంబైన్స్ పేరుతో (తరువాతి కాలంలో జెమినీ స్టూడియోస్) "బాలయోగి" అనే తమిళ సినిమా తీస్తూ ఇతడికి ఛాయాగ్రాహకుడిగా అవకాశం వచ్చింది.  అప్పటి నుండి ఇతడు మద్రాసులో స్థిరపడ్డాడు. ఇతడు తెలుగు, తమిళ, మలయాళ, హిందీ భాషలలో సుమారు 80కి పైగా సినిమాలకు పైగా సినిమాటోగ్రాఫర్‌గా పనిచేశాడు.  ఇతడు జెమినీ, జూపిటర్, అంజలి పిక్చర్స్, భరణి, సారథీ స్టూడియోస్ వంటి సంస్థలలో పనిచేశాడు. ఇతని దగ్గర శిష్యులుగా పనిచేసిన వారిలో ఎ.విన్సెంట్, జె.సత్యనారాయణ, లక్ష్మణ్ గోరే, తంబు మొదలైన వారు ఛాయాగ్రాహకులుగా పేరు తెచ్చుకున్నారు.

ఇతడు చిత్ర నిర్మాణ రంగంలో కూడా ప్రవేశించి ఘంటసాలతో కలిసి పరోపకారం సినిమాను నిర్మించాడు. ఆ సినిమాకు దర్శకత్వం కూడా వహించాడు. ఆ తర్వాత మనోరమ చిత్రానికి కూడా ఇతడే దర్శకత్వం నిర్వహించాడు.  

## సినిమాల జాబితా
### ఛాయాగ్రాహకుడిగా
* లవకుశ (1934)
* బాల యోగిని 1937
* చండిక (1940)
* తల్లిప్రేమ (1941)
* సుమతి (1942)
* పాదుకా పట్టాభిషేకం (1945)
* అపూర్వ సహోదరులు (1950)
* ప్రేమ (1952)
* పరదేశి (1953)
* అంతా మనవాళ్లే (1954)
* పరివర్తన (1954)
* అనార్కలి (1955)
* రోజులు మారాయి (1955)
* అభిమానం (1960)
* మా బాబు (1960)
* శ్రీకృష్ణార్జున యుద్ధము (1963)
* బభ్రువాహన (1964)
* బొబ్బిలి యుద్ధం (1964)
* గోవుల గోపన్న (1968)
* బంగారు గాజులు (1968)
* భాగ్యచక్రం (1968)
* నాటకాల రాయుడు (1969)
* విధివిలాసం (1970)
* బంగారుతల్లి (1971)
* రంగేళీ రాజా (1971)
* నీతి నిజాయితి (1972)

### దర్శకుడిగా
* పరోపకారం (1953)
* రోహిణి (1953)
* మనోరమ (1959)

## మూలాలు

## బయటి లింకులు
* 
వర్గం:సినిమాటోగ్రఫీ
వర్గం:తెలుగు సినిమా ఛాయాగ్రహకులు
వర్గం:భారతీయ సినిమా ఛాయాగ్రాహకులు
అమూల్య

**అమూల్య** (జననం 1993 సెప్టెంబరు 14), భారతీయ సినీ నటి. ఆమె కన్నడ సినిమాల్లో నటించింది. ఆమె బాల్యనామం మౌల్య. 2000 ల ప్రారంభంలో బాలనటిగా సినిమాలలో అరంగేట్రం చేసిన ఆమె 2007 లో *చెలువినా చిత్తారా సినిమాలో* ప్రధాన పాత్ర పోషించింది. వాణిజ్యపరంగా విజయవంతమైన చిత్రాలైన *చైత్రదా చంద్రమ* (2008), *నాను నాన్న కనసు* (2010), *శ్రావణి సుబ్రమణ్య* (2013) చిత్రాలలో ఆమె బాగా గుర్తింపు పొందింది. 

## బాల్య జీవితం
అముల్య కర్ణాటకలోని బెంగళూరులో మౌల్యగా 1993 సెప్టెంబరు 14 న జన్మించింది. ఆమె తండ్రి 2009 లో చనిపోయే వరకు వ్యాపారవేత్తగా పనిచేశాడు. ఆమె తల్లి జయలక్ష్మి గృహిణి. అముల్య బెంగళూరులో నివసిస్తుంది. ఆమెకు 2011 లో *మనసాలజీ* చిత్రాన్ని దర్శకత్వం వహించిన దీపక్ అరస్ అనే సోదరుడు ఉన్నాడు. ఆమె ఆరేళ్ల వయస్సులో *కన్నడ టెలివిజన్ సోప్ ఒపెరా*, *సుప్తా మనసినా సప్తా స్వరాగాలు* కార్యక్రమాలలో తెరపై మొదటిసారి కనిపించినది . ఆమె విద్యార్జనతో పాటు క్రీడలు, సంగీతంలో తనను తాను పాల్గొంటూ తన బాల్యాన్ని "బిజీ"గా ఉన్నట్లు అభివర్ణిస్తుంది. పాఠశాలలో ఉన్నప్పుడు, ఆమె భరతనాట్యం నర్తకిగా శిక్షణ పొందింది. కరాటేలో గ్రీన్ బెల్ట్ పొందింది. ఆమె బెంగుళూరులోని మౌంట్ కార్మెల్ కాలేజీ నుండి కామర్స్ లో ప్రీ-యూనివర్శిటీ కోర్సు పూర్తి చేసింది. 2014 లో, ఆమె అదే కళాశాల నుండి బ్యాచిలర్ ఆఫ్ కామర్స్ (బి. కామ్) డిగ్రీని పొందింది.

## మూలాలు

వర్గం:1993 జననాలు
వర్గం:జీవిస్తున్న ప్రజలు
దామెర్ల సత్యవాణి

**దామెర్ల సత్యవాణి** (1908-1992) తొలితరం మహిళా చిత్రకారిణి.
## జీవిత విశేషాలు
ఆమె ప్రముఖ చిత్రకారుడు దామెర్ల రామారావు భార్య.  ఆమె చిత్రలేఖనం నేపధ్యంగా గల కుటుంబమునకు చెందినది. ఆమెకు ఉన్న చిత్రలేఖనాభిమానంతో భర్త వద్ద తదనంతరం వరదా వెంకటరత్నం చిత్రలేఖనం నేర్చుకున్నది. అనతికాలంలోనే ఆమె ప్రసిద్ధ చిత్రకారిణిగా గుర్తింపబడి అనేక ప్రైజులు పొందారు. జాతీయ చిత్ర ప్రదర్శనలలో అనేక చిత్రాలను ప్రదర్శించారు. ఆమె గుర్తింపు పొందిన చిత్రకారిణిగా సేవలందిస్తూ స్థానిక ప్రభుత్వ బాలికా ఉన్నత పాఠశాలలో డ్రాయింగ్ ఉపాధ్యానిగా సేవలనందించారు. 

దామెర్ల రామారావు బ్రతికింది కేవలం 28 సంవత్సరాలు. ఆ స్వల్ప కాలంలోనే ఎన్నో అద్భుతమైన చిత్రాలు గీసి, గొప్ప చిత్రకారుడిగా పేరు పొందాడు. దామెర్ల రామారావు ఆంద్రా స్కూల్ ఆఫ్ ఆర్ట్ ని స్థాపించారు. చిత్రకారులకి మోడల్ లభించడం ఎంతో కష్టమైన ఆరోజుల్లో తన భార్య సత్యవాణినే మోడలుగా ఉంచి ఎన్నో కళాఖండాలవంటి చిత్రాలు గీశారు. భర్తను, పురిటి కందు బిడ్డను పోగొట్టుకుని సత్యవాణి చిత్రలేఖనానికి దూరంగా మారింది.

## మూలాలు

## ఇతర లింకులు
* 'THE ANKLET' An art by Satya Vani
* ఆమె చిత్రించిన చిత్రాలు
* దామెర్ల ఆర్ట్ గ్యాలరీ, రాజమండ్రి
* damerla ramarao - a book
* వాడు దోగాడిన చాప..

వర్గం:తెలుగువారిలో చిత్రకారులు
వర్గం:1907 జననాలు
వర్గం:1992 మరణాలు
హిందూస్తాన్ ఇన్స్టిట్యూట్ అఫ్ టెక్నాలజీ అండ్ సైన్స్

**హిందూస్తాన్ ఇన్స్టిట్యూట్ అఫ్ టెక్నాలజీ అండ్ సైన్స్** ఒక సాంకేతిక ఇంజనీరింగ్ డీమిడ్ విశ్వవిద్యాలయం. దీని ప్రధాన కార్యలయం చెన్నైలో ఉంది. ఈ విశ్వవిద్యాలయన్ని 1985 వ సంవత్సరం కే. సి. జి. వర్ఘేస్ గారు స్థాపించారు. ఈ విశ్వవిద్యాలయం పూర్వ నామం ***హిందూస్తాన్ ఇంజనీరింగ్ కళాశాల.*** ఈ కళాశాలకు యు. జి. సి వారు 2008 వ సంవత్సరం నుంచి **హిందూస్తాన్ ఇన్స్టిట్యూట్ అఫ్ టెక్నాలజీ అండ్ సైన్సు** గా విశ్వవిద్యాలయం స్థానాన్ని కలిపించారు. 

## ప్రదేశము
ఈ కళాశాల కేలంబాక్కంలో ఉంది. యూనివర్సిటీ ప్రాంగణం ఓల్డ్ మహాబలిపురం రోడ్ లో ఉంది. ఈ కళాశాల చెన్నైకు 25 కిలోమీటర్ ల దూరంలో ఉంది. 

## వ్యవస్థ
ఈ కళాశాలకు ఛాన్సలర్ అధిపతిగా వ్యవహరిస్తారు. అధికారిక వ్యవహారాలకు వైస్ ఛాన్సలర్ అధిపతిగా వ్యవహరిస్తారు. విద్య విభాగానికి డీన్ బాధ్యత వహిస్తారు. ప్రతి డిపార్టుమెంటుకు హెడ్ అఫ్ డిపార్టుమెంటు బాధ్యత వహిస్తారు.

## విద్యా కోర్సులు

### స్కూల్ అఫ్ మెకానికల్ సైన్సెస్
బి.టెక్ ఇన్ 
* మెకానికల్ ఇంజనీరింగ్
* ఆటోమొబైల్ ఇంజనీరింగ్
* ఆటోమొబైల్ ఇంజనీరింగ్ ( ఆటోట్రోనిక్స్)
* మోటార్ స్పోర్ట్ ఇంజనీరింగ్ 
యం. టెక్ లో 
* ఆర్ & ఏ. సి 
* మెషిన్ డిజైన్
* ఆటోమొబైల్ ఇంజనీరింగ్ 
* ఇంటర్నల్ కంబుస్తిఒన్

## మూలాలు

వర్గం:1985 స్థాపితాలు
పాకాల మండలం

thumb|పాకాల జంక్షన్ రైల్వే జంక్షన్.|280x280px
**పాకాల మండలం**, ఆంధ్రప్రదేశ్ రాష్ట్రంలోని తిరుపతి జిల్లాకు మండలానికి కేంద్రం. పాకాల మండలం. మామిడి, చింతపండు పంటలకు ప్రసిద్ధి, ప్రధానంగా పాకాల రైల్వేజంక్షన్ ఇక్కడ నుంచి ముంబై, బెంగుళూరు, డిల్లీ, పుణే, చెన్నై, మధురై, వంటి మహానగరాలకు రైలు సౌకర్యం ఉంది. 

## మండల గణాంకాలు
2001 భారత జనాభా గణాంకాలు ప్రకారం మండల పరిధిలోని జనాభా  మొత్తం 56,802 - అందులో పురుషులు 28,414 మందికాగా, - స్త్రీలు 28,388 మంది ఉన్నారు. అక్షరాస్యత రేటు మొత్తం 72.20% - పురుషులు అక్షరాస్యత రేటు  83.46% - స్త్రీలు అక్షరాస్యత రేటు 60.90%

## మండలం లోని గ్రామాలు

### రెవెన్యూ గ్రామాలు
#పదిపుట్ల బయలు
# తోటతిమ్మయ్య పల్లె
# వల్లివేడు
# మొగరాల
# మద్దినాయనిపల్లె
# గానుగపెంట
# పెద్ద రామాపురం
# గోర్పాడు
# దామలచెరువు
# పాకాల
# గాదంకి
# అదెనపల్లె
# నాగమ్మ అగ్రహారం
# ఒడ్డేపల్లె
# అచ్చమ్మ అగ్రహారం

### రెవెన్యూయేతర గ్రామాలు
* ఎర్రేపల్లి
* పాలగుట్ట పల్లి
* కృష్ణా పురం 
* వజ్జేరు పల్లి
* నేలదాని పల్లి
* వరదప్పనాయుడు పేట

## మూలాలు

## వెలుపలి లంకెలు
వాలి సుబ్బారావు

thumb|right|250px|కళాదర్శకుడు వాలి
**వాలి సుబ్బారావు**  "వాలి" అనే పేరుతో కళాదర్శకుడిగా చిరపరిచితుడు.  ఇతడు 1914లో జన్మించాడు. ఇతని తండ్రి  రంగస్థల నటుడు వాలి వీరాస్వామినాయుడు. అతడికి చిత్రకళపై ఆసక్తి ఉండేది. తండ్రి పెయింటింగ్స్ చూసి సుబ్బారావుకు కూడా చిత్రకళపట్ల ఆసక్తి ఏర్పడింది. ఇతడు ఇంటి వద్దనే చదువుకుని పిమ్మట బందరులోని ఆంధ్ర జాతీయ కళాశాలలో చేరాడు. అక్కడ ఇతడు కాటూరి వేంకటేశ్వరరావుకు ప్రియశిష్యుడైనాడు. 1932లో ఇతడు డ్రాయింగు పరీక్షలో ఉత్తీర్ణుడైనాడు. తరువాత ఇతడు కొండపల్లి దగ్గరలోని విద్యానగరం టీచర్స్ ట్రైనింగ్ స్కూలులో డ్రాయింగ్ మాస్టర్‌గా ఉద్యోగంలో చేరాడు. అక్కడ విశేషం ఏమిటంటే ఇతని శిష్యులందరూ ఇతని కంటే వయసులో పెద్దవారే. అక్కడ కొంతకాలం పనిచేసిన తర్వాత బందరుకు తిరిగి వచ్చి అడివి బాపిరాజు వద్ద శిష్యరికం చేశాడు. కృష్ణా పత్రికలో బొమ్మలు వేసేవాడు. అడివి బాపిరాజు సలహాతో తిరిగి తాడంకి గ్రామంలో ఉపాధ్యాయుడిగా చేరాడు. అయితే ఇతనికి సినిమాలలో పని చేయాలన్న సంకల్పం బలంగా కలిగి తిరిగి అడివి బాపిరాజు పంచన చేరాడు. అడివి బాపిరాజుకు సినీ నిర్మాత సి. పుల్లయ్యతో స్నేహం ఉండేది. సి.పుల్లయ్య తన చల్‌ మోహనరంగా సినిమాలో ఇతనికి హీరోగా అవకాశం ఇచ్చాడు. ఆ విధంగా వాలి సుబ్బారావు సినిమా రంగంలో ప్రవేశించాడు.

## సినిమా రంగం
ఇతడికి సినిమాలలో తొలి అవకాశం హీరోగా లభించినా ఇతడికి 'నటన' మీద కంటే 'చిత్రకళ' పట్ల ఉన్న మక్కువతో ఇతడు కళాదర్శకత్వ శాఖలో కృషి చెయ్యసాగాడు. మీరాబాయి సినిమాలో అడివి బాపిరాజు వద్ద సహాయకుడిగా పనిచేశాడు. 1941లో గూడవల్లి రామబ్రహ్మం ఋష్యేంద్రమణి కథానాయికగా తీసిన పత్ని అనే సినిమాలో ఇతడికి తొలిసారిగా కళా దర్శకుడిగా అవకాశం ఇచ్చాడు. వాలికి మొదటి నుంచి దుస్తులు, అలంకరణల మీద ప్రత్యేకమైన శ్రద్ధ ఉండేది. మొదటి సినిమాలో ఇతడు కాస్ట్యూమ్‌లో మంచి నైపుణ్యం కనబరచాడన్న పేరు లభించింది. తరువాత ఇతడు స్వతంత్రంగా పలుచిత్రాలకు, ఎ.కె.శేఖర్, ఘోడ్‌గావంకర్ మొదలైన వారితో కలిసి కొన్ని చిత్రాలకు కళా దర్శకుడిగా పనిచేశాడు.

## సినిమాల జాబితా
ఇతడు కళాదర్శకుడిగా పనిచేసిన తెలుగు చిత్రాల పాక్షిక జాబితా: 
# పత్ని (1942)
# గొల్లభామ (1947)
# పల్నాటి యుద్ధం (1947)
# పల్లెటూరి పిల్ల (1950)
# స్త్రీ సాహసము (1951)
# దేవదాసు (1953)
# రాజు-పేద (1954)
# అనార్కలి (1955)
# జయం మనదే (1956)
# సువర్ణసుందరి (1957)
# భట్టి విక్రమార్క (1960)
# రాణి రత్నప్రభ (1960)
# భీష్మ (1962)
# పరమానందయ్య శిష్యుల కథ (1966)
# బంగారుతల్లి (1971)
# రైతుబిడ్డ (1971)
# శ్రీకృష్ణదేవరాయలు (1971) - కాస్ట్యూమ్‌ డైరెక్టర్
# సంపూర్ణ రామాయణం (1971)  - కాస్ట్యూమ్‌ డైరెక్టర్
# అమ్మమాట (1972)

## మూలాలు

## బయటి లింకులు
* 
వర్గం:1914 జననాలు
వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:తెలుగు సినిమా కళా దర్శకులు
నిధి సుబ్బయ్య

**నిధి సుబ్బయ్య** (జననం 16 ఫిబ్రవరి, 1987), భారతీయ సినీ నటి, మోడల్. ఆమె ఎన్నో టీవీ యాడ్లలోనూ, దక్షిణ భారత, హిందీ సినిమాల్లోనూ నటించింది. ఆమె నటించిన పంచరంగి(2010), కృష్ణన్ మ్యారేజ్ స్టోరీ(2011) వంటి కన్నడ సినిమాల ద్వారా ఆమె ప్రసిద్ధి చెందింది. ఈ రెండు సినిమాల్లోని నటనకూ ఫిలింఫేర్ పురస్కారానికీ, సైమా స్పెషల్ ఎప్ప్రిసియేషన్ పురస్కారానికీ నామినేషన్ పొందింది నిధి. ఓ మై గాడ్ సినిమాతో బాలీవుడ్ లోకి తెరంగేట్రం చేసిన ఆమె, అజబ్ గజబ్ లవ్ సినిమాలో కూడా నటించింది.

## తొలినాళ్ళ జీవితం
కర్ణాటకలోని కొడగు జిల్లాలో 16 ఫిబ్రవరి 1982న బొల్లచంద సుభాష్ సుబ్బయ్య, ఝాన్సీ సుబ్బయ్యలకు జన్మించింది నిధి. ఆ తరువాత ఆమె కుటుంబం మైసూర్ లోని గోకులంకు మారిపోయింది. అక్కడే తన చిన్నతనం గడిపిన నిధి, చదువు కూడా మైసూర్ లోనే పూర్తి చేసింది.

## మూలాలు

వర్గం:1987 జననాలు
వర్గం:జీవిస్తున్న ప్రజలు
బిగ్ డేటా

**బిగ్ డేటా** అనే పదాన్ని సాధారణంగా సాంప్రదాయక సాఫ్టువేర్లు భరించలేనంత పెద్దమొత్తంలో డేటాను సూచించడానికి వాడుతున్నారు. ఇందులో ప్రధాన సమస్యలు అంత పెద్ద మొత్తంలో డేటాను ఒడిసి పట్టడం, భద్రపరచడం, విశ్లేషించడం, శుద్ధి చేయడం, వెతకడం, పంచుకోవడం, బదిలీ చేయడం, అందులోని సమాచారం కోసం ప్రశ్నించడం, వ్యక్తిగత సమాచారాన్ని భద్రంగా ఉంచడం మొదలైనవి. ప్రస్తుతం బిగ్ డేటా అంటే కేవలం దానిని విశ్లేషించి రాబోయే మార్పులు గురించి తెలుసుకోవడం అనే భావనే ఎక్కువగా వాడుకలో ఉంది కానీ డేటా పరిమాణాన్ని పరిగణనలోకి తీసుకోవడం లేదు.

సమాజంలోకి కొత్తగా ప్రవేశిస్తున్న అధునాతన సమాచార సాంకేతిక పరికరాలు, సాఫ్టువేరు లాగ్స్, కెమెరాలు, మైక్రోఫోన్లు, రేడియో ఫ్రీక్వెన్సీ ఐడెంటిఫికేషన్ పరికరాలు లాంటి ద్వారా సమాచారం అత్యంత వేగంగా పోగుపడుతోంది. 1980 నుంచి సమాచార నిల్వ సామర్థ్యం ప్రతి 40 నెలలకూ రెట్టింపవుతూ వస్తోంది. డేటా చాలా ముఖ్యమైన విషయం 

## మూలాలు

వర్గం:కంప్యూటరు సాఫ్టువేర్
సుభద్రా శ్రీనివాసన్

**సుభద్రా శ్రీనివాసన్** ఆకాశవాణి కార్యక్రమ నిర్వాహకురాలు.

## జననం - విద్యాభ్యాసం
సుభద్రా శ్రీనివాసన్ 1925, ఆగస్టు 18న పరాంకుశం నరసింహస్వామి, ఆండాళమ్మ దంపతులకు కర్నాటక లోని బళ్లారి జిల్లాలో జన్మించింది. నరసింహస్వామి స్వగ్రామం ఒరిస్సా లోని బరంపురం. బళ్లారిలో పోలీస్ ఇనస్నెక్టర్ గా పనిచేశారు. విశాఖపట్టణం లోని ఎ.వి.ఎన్. కళాశాలలో, విజయనగరం యం.ఆర్. కళాశాలల్లో చదువును పూర్తిచేసింది. రసాయన శాస్తం లో పట్టభద్రులయింది.

## ఆకాశవాణిలో
1948లో మద్రాసు ఆకాశవాణిలో ప్రోగ్రాం సెక్రటరీగా చేరింది. తమిళనాడు శ్రీరంగా నికి చెందిన పార్థసారథి శ్రీనివాసన్ కూడా మద్రాసు ఆకాశవాణిలో ప్రోగ్రాం సెక్రటరీగా పనిచేసేవారు. వారి పరిచయం వివాహబంధంగా మారింది. 1948 డిసెంబరు 1న ఆకాశవాణి విజయవాడ కేంద్రం ప్రారంభంకాగానే మద్రాసు నుండి విజయవాడకు వచ్చారు.

కార్యక్రమాల్లో భాగంగా అనేక ఊర్లు తిరుగుతూ ప్రభుత్వాధికారులు, వైద్యులు, న్యాయవాదులు, అధ్యాపకులతో చర్చించేది. అనేక కార్యక్రమాలకు రూపకల్పన చేసింది. ఉద్యోగ నిమిత్తం నాగాలాండ్ లోని కొహిమాకు వెళ్లింది.

## మరణం
1972, నవంబరు 5న తిరుపతి మరణించారు.

## మూలాలు

వర్గం:1925 జననాలు
వర్గం:1972 మరణాలు
వర్గం:ఆకాశవాణి కళాకారులు
వర్గం:విజయవాడ వ్యక్తులు
లీలా సేథ్

**లీలా సేథ్** (20 అక్టోబరు 1930 – 5 మే 2017) ఢిల్లీ హైకోర్టు కు మొదటి మహిళా  న్యాయమూర్తి. ఆమె 1991 ఆగస్టు 5న రాష్ట్ర హైకోర్టుకు మొదటి ప్రధాన న్యాయమూర్తిగా భాద్యతలు చేపట్టింది.

## జీవిత విశేషాలు
ఆమె లక్నోలో 1930లో జన్మించారు. అస్సాం రైల్‌ లింక్‌ ప్రాజెక్టులో స్టెనోగ్రాఫర్‌గా ఉద్యోగ జీవితాన్ని ప్రారంభించారు. ఆమె వివాహం ప్రేమ్‌నాథ్ సేథ్తో జరిగిన తరువాత లండన్ వెళ్ళారు. 1958లో లండన్‌ బార్‌ పరీక్షల్లో టాప్‌గా నిలిచిన తొలి మహిళగా రికార్డు సృష్టించారు. ఆ పరీక్షకు కొన్ని రోజుల ముందే మగబిడ్డకు జన్మనిచ్చారు. దాంతో బిడ్డను ఎత్తుకుని ఉన్న లీలా సేథ్‌ ఫోటోను ‘మదర్‌-ఇన్‌-లా’ అనే క్యాప్షన్‌తో లండన్‌ పత్రిక ప్రచురించింది. అదే ఏడాది ఐఎఎస్‌ అధికారిగా ఎంపికయ్యారామె. కాని ఆమెకు న్యాయవాది వృత్తిపట్ల అభిమానంతో ఆ వృత్తిని చేపట్టారు. 1959వ సంవత్సరంలో కొల్‌కతా హైకోర్టులో న్యాయవాదిగా నమోదు చేసుకున్నారు. ఆ తరువాత సుప్రీంకోర్టులో పేరు నమోదయ్యింది. పాట్నా హైకోర్టులో న్యాయవాదిగా తొలుత ప్రాక్టీస్‌ మొదలుపెట్టారు. అక్కడే పదేళ్లు ఉన్నారు. తర్వాత కొల్‌కతాలో కొన్నాళ్లు ఉన్నాక ఢిల్లీకి వెళ్లి అక్కడ ఐదేళ్లు ముఖ్యమైన పలు విభాగాల్లో పనిచేశారు. ఆ తరువాత ఢిల్లీ హైకోర్టుకి 1978లో తొలి మహిళా న్యాయమూర్తిగా నియమితులయ్యారు. హైకోర్టుల్లో తొలి మహిళా ప్రధాన న్యాయమూర్తిగా గుర్తింపు దక్కించుకున్నారు. ఆగస్టు 5, 1991న హిమాచల్‌ప్రదేశ్‌ హైకోర్టుకి ప్రధాన న్యాయమూర్తిగా నియమితులయ్యారు. ఆ తరువాత ఏడాది పదవీవిరమణ చేశారు. అయితే ఆ తరువాత కూడా ‘లా కమిషన్‌ ఆఫ్‌ ఇండియా’లో 2000 సంవత్సరం వరకూ పనిచేశారు. అప్పుడే హిందూ వారసత్వ చట్టంలో కొన్ని సవరణలు చేశారు. అందులో భాగంగా ఉమ్మడి కుటుంబ ఆస్తిలో కూతుళ్లకు కూడా సమానహక్కు ఉంటుందని తీసుకొచ్చిన సవరణలో ఆమె పాత్ర ఎంతో కీలకం.

ఆమె శ్వాసకోశవ్యాధితో బాధపడుతూ మే 5, 2017 న తన 86వ యేట నోయిడాలోని తన నివాసంలో మరణించారు. భారత న్యాయవ్యవస్థలో తనదైన ముద్రవేసిన లీలా సేథ్‌ మూడు నెలల క్రితమే మరణానంతరం తన దేహాన్ని వైద్య విద్యకోసం ఇవ్వాలని కోరారు. అందుకనే ఆమె దేహాన్ని ‘ఆర్మీ మెడికల్‌ కాలేజి’ అప్పగించారు కుటుంబసభ్యులు.  లీలా సేథ్‌కు ముగ్గురు పిల్లలు. వాళ్లలో పెద్దవాడు విక్రమ్‌ సేథ్‌ రచయిత, చిన్నవాడు శంతమ్‌ పీస్‌ యాక్టివిస్ట్‌ కాగా... కూతురు ఆరాధన ఫిల్మ్‌మేకర్‌.

## పుస్తకాలు
‘ఆన్‌ బ్యాలెన్స్‌’ పేరిట తన ఆటోబయోగ్రఫీని 2003లో రాశారు. ఈ పుస్తకం స్కాలర్స్‌ నుంచి సామాన్యుల వరకు అందరినీ ఆకట్టుకుంది. వృత్తి, వ్యక్తిగత జీవితాలను సమన్వయం చేసుకున్న తీరును, ఎదుర్కొన్న సవాళ్లను ఈ పుస్తకంలో పొందుపరిచారు. ‘నాజ్‌’ ఫౌండేషన్‌ కేసులో జెండర్‌ సెలక్షన్‌ను నేరంగా పరిగణించిన సుప్రీం కోర్టు తీర్పును ఆమె విమర్శించారు. న్యూయార్క్‌ టైమ్స్‌లో ‘ఇండియా: యూ ఆర్‌ క్రిమినల్‌ ఇఫ్‌ గే’ అనే వ్యాసాన్ని రాశారు.

## కమీషన్లు
డిసెంబర్‌ 2012లో జరిగిన నిర్భయ ఘటన తరువాత అప్పుడు కేంద్రంలో ఉన్న యుపిఎ ప్రభుత్వం జస్టిస్‌ జె ఎస్‌ వర్మతో కూడిన కమిటీని ఏర్పాటు చేసింది. అందులో లీలాసేథ్‌ కూడా సభ్యురాలు. కమిటీ ఏర్పడిన నెలరోజులకే అంటే జనవరి 23, 2013న ఈ కమిటీ తమ నివేదికను ప్రభుత్వానికి అందించింది.

## ఇతర పఠానాలు
Seth, Leila. On Balance. New Delhi: Viking, 2003.  ISBN 0-670-04988-3

Seth, Vikram. Two Lives. HarperCollins, 2005. ISBN 0-06-059966-9

## మూలాలు

వర్గం:1930 జననాలు
వర్గం:2017 మరణాలు
వర్గం:న్యాయమూర్తులు
వర్గం:ఆదర్శ వనితలు
మోనోయర్ ఛార్టు

కుడి|thumb|మోనోయర్ ఛార్టు. క్రింది నుండి పైకి చదివితే ఎడమవైపు  , కుడి వైపు కలిపి "Ferdinand Monoyer"  అని కలిపిస్తుంది.
**మోనోయర్ ఛార్టు**ను దృష్టి దోషం ఉన్నవారి యొక్క దోషాన్ని పరిశీలించడానికి నేత్రవైద్యులు ఉపయోగిస్తారు. దీనిని ప్రముఖ శాస్త్రవేత్త ఫెర్డినాడ్ మోనోయర్ రూపొందించాడు.  ఆయన ఆ  చార్టులో  పై నుండి  చిన్నచిన్న అక్షరాల  నుండి దిగువ భాగానికి పెద్ద పెద్ద అక్షరాలను ఉంచాడు.  ఈ ఛార్టులో క్రింది నుండి పైకి చదివితే రెండు  వైపులా  ఆయన పేరులోని అక్షరాలను అమర్చాడు.  చివరి అక్షరాలను వదిలితే ఆయన పెరు "Ferdinand Monoyer" అని కనిపిస్తుంది. 

## ఇవి కూడా చూడండి
* స్నెల్లెన్‌ఛార్టు

## మూలాలు

వర్గం:వైద్య పరీక్షలు
వర్గం:నేత్ర వైద్యం
ఫెర్డినాండ్ మోనోయర్

**ఫెర్డినాండ్ మోనోయర్** (9 మే 1836 – 11 జూలై 1912) ఫ్రెంచ్ నేత్రవైద్యుడు. ఆయన 1972 లో డైఆప్టర్ అనే పదాన్ని నేత్రవైద్య శాస్త్రంలో  పరిచయం చేసాడు.
కుడి|thumb|Monoyer chart. Reading upwards on both ends (ignoring the last line), the name "Ferdinand Monoyer" can be seen
ఆయన నేత్రవైద్యంలో నేత్రాలను పరీక్షించుటకు మోనోయర్ ఛార్టు ను ఆవిష్కరించారు.

ఆయన ఆ ఛార్టులో తన పేరును క్రింది నుండి పైకి అక్షరాలు వచ్చేవిధంగా ఎడమ, కుడివైపులలొ అమర్చాడు. 

## జీవిత చరిత్ర
ఆయన తల్లి చేత అలసేటియన్ వారసత్వాన్ని పొందాడు. ఆయన తండ్రి ఫ్రెంచ్ మిలిటరీ డాక్టరు.

ఆయన మెడికల్ ఫిజిక్స్ లో అసోసియేట్ ఫ్రొఫెసరుగా 1871 లో యూనివర్శిటీ ఆఫ్ స్ట్రాస్ బర్గ్ లోని మెడిసన్ ఫాకల్టీగా పనిచెసాడు. తరువాత 1871 నుండి 1877 వరకు నాన్సీ విశ్వవిద్యాలయంలోని మెడిసన్ ఫాకల్టీగా నేత్ర వైద్య విభాగంలో డైరక్టరుగా కొనసాగాడు. 1877 నుండి 1909 వరకు లైయాన్ విశ్వవిద్యాలయంలొ మెడికల్ ఫిజిక్స్ లో ప్రొఫెసరుగా సేవలనందించాడు.

## మరణం
మోనోయర్ తన 76 వ యేట మరణించాడు. ఆయన సమాధి లైలాన్ లోని  "సిమిటెరె డి లా గులోతిరె" ప్రాంతంలో ఉంచబడినది. జూలై 13, 1912 న ఆయన స్నేహితులు, లైయాన్ విశ్వవిద్యాలయ ఫాకల్టీ సభ్యులు కలసి ఆయన సమాధి ప్రాంతంలోనికి పెద్ద ఊరేగింపుగా వెళ్లారు. ప్రొఫెసర్ హుగొనెక్ లైయాన్ విశ్వవిద్యాలయంలో మోనోయర్ యొక్క వృత్తి జీవితం, సేవల గూర్చి, అసోసియేట్ ప్రొఫెదర్ నోజియర్ మోనోయర్ జీవితం గూర్చి, లూయీస్ డోర్ అనే ప్రొఫెసర్ లైయాన్  నేత్రవైద్య సమాజంలో మోనోయర్ పాత్ర గూర్చి ప్రసంగించారు.  

మే 09 2017 గూగుల్ సెర్చ్ ఇంజన్ ఆయన గౌరవార్థం గూగుల్ డూగుల్ ను ప్రచురించింది.
## మూలాలు

వర్గం:1836 జననాలు
వర్గం:1912 మరణాలు
వర్గం:నేత్ర వైద్య నిపుణులు
శక్తి మోహన్

**శక్తి మోహన్,** భారతీయ సమకాలీన నృత్య కళాకారిణి. జీ టీవీ నిర్వహించిన డ్యాన్స్ ఇండియా డ్యాన్స్ సీజన్ 2 విజేతగా నిలిచింది ఆమె. ఆ తరువాత స్టార్ ప్లస్ లో ప్రదర్శితమవుతున్న డ్యాన్స్ ప్లస్ సీజన్ 1,2లకు న్యాయనిర్ణేతగా వ్యవహరించింది. 2015లో అంతర్జాతీయ డ్యాన్స్ షో డ్యాన్స్ సింగపూర్ డ్యాన్స్ కు కూడా న్యాయనిర్ణేతగా చేసింది. రెమో డిసౌజా చేస్తున్న డ్యాన్స్ సినిమాలో సల్మాన్ యూసఫ్ ఖాన్ సరసన నటించబోతోంది శక్తి. ఆమె నృత్య శక్తి అనే డ్యాన్స్ ట్రూప్ నడుపుతోంది. ఈ ట్రూప్ ద్వారా ఆమె ఎన్నో అంతర్జాతీయ టూర్స్ చేస్తుంటుంది. ముంబైలో స్టుడియో కూడ నిర్మించింది శక్తి. నృత్య శక్తి  డ్యాన్స్ పాఠశాలలో అన్ని రకాల నృత్య కళాకారులకూ శిక్షణ ఇస్తారు. దిల్ దోస్తీ డ్యాన్స్ అనే సీరియల్ లో కూడా నటించింది ఆమె. ధూమ్3 సినిమాలోని కామ్లీ పాటకు కొరియోగ్రాఫర్ వైభవ్ మర్చెంట్ కు సహాయ కొరియోగ్రాఫర్ గా పని చేసింది శక్తి. 2014లో ఝలక్ దిఖలాజా షోలో ఫైనలిస్ట్ గా నిలిచింది ఆమె. 

## వ్యక్తిగత జీవితం
12 అక్టోబరు 1985న జన్మించింది శక్తి. ఆమెకు ముగ్గురు అక్కా చెల్లెళ్ళున్నారు. ప్రముఖ కళకారిణులు నీతీ మోహన్, ముక్తీ మోహన్, కృతీ మోహన్ లు ఆమె సోదరిలు. నిజానికి శక్తిది ఢిల్లీ కాగా, ఆమె ప్రస్తుతం ముంబైలో ఉంటోంది. ముంబైలోని బిర్లా బాలికా విద్యాపీఠ్ లో ప్రాధమిక విద్యనభ్యసించిన శక్తి, సెయింట్ గ్జేవియర్స్ కళాశాలలో పొలిటికల్ సైన్స్ లో ఎం.ఎ చదివింది. డ్యాన్స్ ఇండియా డ్యాన్స్ కు వెళ్ళక ముందు ఆమె ఐ.ఎ.ఎస్ ఆఫీసర్ అవ్వలనుకునేది.2009లో టెరెన్స్ లూయిస్ డ్యాన్స్ ఫౌండేషన్ స్కాలర్ షిప్ ట్రస్ట్ ద్వారా డ్యాన్స్ లో డిప్లమో చేసింది శక్తి.

## డ్యాన్స్ కెరీర్
డ్యాన్స్ ఇండియా డ్యాన్స్ లో గెలువడంతో, 2012, 2013 డ్యాన్స్ థీమ్ తో క్యాలెండర్లు తయారు చేసింది శక్తి. 2012లో ఆమె సంగీత దర్శకుడు మొహమద్ ఫైరౌజ్ తో కలసి న్యూయార్క్ లో బిబిసి నిర్వహించిన డ్యాన్స్ ప్రాజెక్ట్ చేసింది శక్తి. తన అక్కాచెల్లెళ్ళతో కలసి ఒక డ్యాన్స్ మ్యూజిక్ వీడియో చేసింది ఆమె. 2013లో డ్యాన్స్ లో మెలుకువలు, సూచనలతో వీడియోలు తయారు చేసి, యూట్యూబ్ చానల్ లో పెడుతుంటుంది శక్తి. ఒకసారి ఝలక్ దిఖలాజా షోకు అతిధిగా వచ్చిన పరిణీతి చోప్రా, తాను శక్తి మోహన్ కు ఫ్యాన్ ను అని చెప్పడం విశేషం.http://timesofindia.indiatimes.com/entertainment/hindi/bollywood/news/Parineeti-Chopra-is-a-fan-of-Shakti-

## మూలాలు

వర్గం:1985 జననాలు
వర్గం:జీవిస్తున్న ప్రజలు
హరిప్రియ

**హరిప్రియ, **భారతీయ సినీ నటి, భరతనాట్య కళాకారిణి, మోడల్. కర్ణాటకలోనిచిక్కబళ్ళపురలో  జన్మించిన  హరిప్రియ దక్షిణ భారత సినిమాల్లో నటించింది.

## తొలినాళ్ళ జీవితం
బెంగుళూరులోజన్మించిన  హరిప్రియ  చిక్కబళ్ళపురలో  పెరిగింది. ఆమె అసలు పేరు  శృతి. అక్కడే  ప్రాథమిక విద్య చదివ ఆమె, భరతనాట్యంలో శిక్షణ కూడా తీసుకుంది. ఆ తరువాత  వాళ్ళ కుటుంబం  బెంగళూరు మారిపోవడంతో విద్యామందిర్ కళాశాలలో ఇంటర్మీడియట్ చదివింది హరిప్రియ. ఆమె తండ్రి  నటుడు, ఆమె తాత కూడ నాటక ప్రముఖుడే కావడం విశేషం.
## వ్యక్తిగత జీవితం
హరిప్రియ నటుడు వశిష్ట ఎన్. సింహను 2023 జనవరి 26న మైసూరులో వివాహం చేసుకుంది. వారికీ 2025 జనవరి 26న కుమారుడు జన్మించాడు.

## నటించిన తెలుగు సినిమాలు
* తకిట తకిట
* పిల్లజమీందార్
* అబ్బాయి క్లాస్ అమ్మాయి మాస్
* గలాట (2014)
* ఈ వర్షం సాక్షిగా
* జైసింహా

## మూలాలు

వర్గం:1991 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
మోనార్క్ శర్మ

thumb|మోనార్క్ శర్మ
**మోనార్క్ శర్మ** యూఎస్ ఆర్మీకి చెందిన ఏహెచ్‌-64ఈ కంబాట్ ఫైట‌ర్ హెలికాప్ట‌ర్ యూనిట్‌లో సైంటిస్ట్‌.
## జీవిత విశేషాలు
ఆయన భారతదేశంలోని రాజస్థాన్ రాష్ట్రం జైపూర్ కి చెందిన వ్యక్తి. అత‌ని తండ్రి పోలీసు విభాగంలో ఓ ప్ర‌భుత్వ ఉద్యోగి. ఆయన జైపూర్ లోని మహావీర్ జైన్ స్కూలులో విద్యాభ్యాసం చేసాడు.  ఆయన జైపూర్‌లోని నేష‌న‌ల్ యూనివ‌ర్సిటీ నుంచి ఎల‌క్ట్రానిక్స్ అండ్ క‌మ్యూనికేష‌న్స్‌లో బ్యాచిల‌ర్ డిగ్రీ చేశాడు.

## ఉద్యోగ జీవితం
ఆయన 2013లో నాసాలోని మాస్ క‌మ్యూనికేష‌న్ వింగ్‌లో మోనార్క్ శ‌ర్మ జూనియ‌ర్ రీసెర్చ్ సైంటిస్ట్‌గా త‌న కెరీర్ ప్రారంభించాడు. 2012లో నిర్వహించిన లూనా బోట్ శర్మ జీవితాన్ని మార్చేశాయి. శర్మ నేతృత్వంలోని బృందానికి మూన్ బగ్గీ ప్రాజెక్టులో బెస్ట్ పెర్ఫార్మెన్స్ అవార్డు దక్కింది. లూనా బోట్ ప్రాజెక్టులో శర్మ బృందం ఐదో స్థానంలో నిలిచింది. మరో విశేషం ఏమిటంటే లూనా బోట్ ప్రాజెక్టులో పాల్గొన్న శర్మ బృందంలో ఆయన సోదరి శ్రుతి శర్మ కూడా ఉన్నారు. ఆ త‌ర్వాత మే 2016లో యూఎస్ ఆర్మీలో చేరాడు. కొద్దికాలంలోనే శర్మ డిజైనింగ్, పరిశోధనలో అద్భుత ప్రతిభ కనబరిచినందుకు గాను అదే ఏడాదిలో ప్రతిష్ఠాత్మక ఆర్మీ సర్వీస్ మెడల్, సేఫ్టీ ఎక్స్‌లెన్స్ అవార్డులను అందుకున్నారు.

## అరుదైన అవకాశం
ఆయనకు  యూఎస్ ఆర్మీకి చెందిన ఏహెచ్‌-64ఈ కంబాట్ ఫైట‌ర్ హెలికాప్ట‌ర్ యూనిట్‌లో సైంటిస్ట్‌గా ఉద్యోగం వ‌చ్చింది. ఏడాదికి అత‌ని జీతం రూ.1.2 కోట్లు కావ‌డం విశేషం. ఈ ఏడాది యూఎస్ ఆర్మీలో చేరిన ఫైట‌ర్ హెలికాప్ట‌ర్ల డిజైన్‌, ప‌ర్య‌వేక్ష‌ణ‌, త‌య‌రీ, నిర్వ‌హ‌ణ బాధ్య‌త‌లను మోనార్క్ చూసుకోవాల్సి ఉంటుంది.

రాజస్థాన్ లోని ఒక ప్రభుత్వ ఉద్యోగి కొడుకైన మోనార్క్ శర్మ.. తొలి నుంచి ఖగోళ శాస్త్రం, డిఫెన్స్ పరికరాల రంగంలో ఆసక్తి కలిగి ఉండేవాడు. అయితే తనకు భారత సైన్యంలో పనిచేసే అవకాశం రాలేదని, అమెరికా సైన్యంలో తన నైపుణ్యంతో స్వదేశానికి పేరు తీసుకొస్తానని శర్మ చెబుతున్నారు.

## మూలాలు

## ఇతర లింకులు

వర్గం:రాజస్థాన్ వ్యక్తులు
వర్గం:శాస్త్రవేత్తలు
వర్గం:ప్రవాస భారతీయులు
పద్మప్రియ జానకిరామన్

**పద్మప్రియ జానకిరామన్** భారతీయ చలనచిత్ర నటి, ప్రచారకర్త, కూచిపూడి కళాకారిణి. 2003లో తెలుగులో వచ్చిన శ్రీనువాసంతిలక్ష్మి అనే చిత్రంద్వారా చిత్రరంగంలోకి ప్రవేశించింది. అటుతర్వాత తమిళ, మలయాళ సినిమాల్లో ప్రధాన పాత్రలను పోషించింది. 5 సంవత్సరాలకాలంలోనే తెలుగు, మలయాళం, బెంగాళీ, తమిళం, కన్నడ, హిందీ చిత్రాలలో నటించడమేకాకుండా, అనేక దక్షిణ భారతదేశ బహుమతులు అందుకుంది.

## జననం
పద్మప్రియ ఢిల్లీలోని తమిళ కుటుంబానికి చెందిన జానకిరామన్, విజయ దంపతులకు 1980, ఫిబ్రవరి 28న జన్మించింది. పంజాబ్ లో పెరిగింది. ఈమె డిగ్రీ వరకు సికింద్రాబాద్లో చదివింది. బెంగుళూరులో కొంతకాలం పనిచేసి తర్వాత మోడలింగ్ లో చేరి అలా సినీరంగంలో ప్రవేశించింది. 2001 లో మిస్ ఆంధ్రప్రదేశ్ టైటిల్ గెలుచుకుంది.

## సినీరంగ ప్రస్థానం
2003లో తెలుగులో వచ్చిన శ్రీనువాసంతిలక్ష్మి అనే చిత్రంద్వారా చిత్రరంగంలోకి ప్రవేశించింది. పద్మప్రియ ఇప్పటివరకు దక్షిణాది భాషల్లో 48 చిత్రాలలో... హిందీ, బెంగాలీ భాషల్లో ఒక్కొ చిత్రంలో నటించింది. నేషనల్ స్పెషల్ జ్యూరీ అవార్డును అందుకుంది. అంతేకాకుండా, వీటితోపాటు కేరళ రాష్ట్ర ప్రభుత్వం నుంచి రెండు సార్లు, తమిళనాడు ప్రభుత్వం నుంచి ఒక్కసారి, మూడు సార్లు ఫిల్మ్ ఫేర్ అవార్డులు అందుకుంది.

## నటించిన చిత్రాల జాబితా

## వివాహం
పద్మప్రియ న్యూయార్క్, కొలంబియా విశ్వవిద్యాలయాల్లో ఉన్నత విద్యను అభ్యసిస్తున్న సమయంలోనే జాస్మిన్ షా అనే వ్యక్తిని ప్రేమించింది. 2014, నవంబరు 12న పద్మప్రియ, జాస్మిన్ వివాహం జరిగింది. వివాహం తరువాత కూడా సినిమాలలో నటిస్తుంది.

## మూలాలు

వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
వర్గం:1980 జననాలు
వర్గం:జీవిస్తున్న ప్రజలు
రాళ్ళ పల్లి అచ్యుతరామయ్య

thumb
**రాళ్ళపల్లి అత్యుతరామయ్య** (ఆగస్టు 10, 1910 -  డిసెంబరు 18, 1963) ఆంధ్రప్రదేశ్ రాష్ట్ర పూర్వ శాసన సభ్యులు. ఆయన 1962 జనరల్ అసెంబ్లీ ఎన్నికలలో బందరు(మచిలిపట్నం)  శాసన సభ స్థానం నుండి శాసన సభ్యునిగా భారత జాతీయ కాంగ్రెస్ అభ్యర్థిగా ఎన్నికయ్యారు. 

## జీవిత విశేషాలు
ఆయన కృష్ణా జిల్లా కు చెందిన మచిలీపట్నంలో రాళ్ళపల్లి వెంకటరామయ్య, సత్యనారాయణమ్మ దంపతులకు 1910 ఆగస్టు 10 న జన్మించారు. ఆయన చిన్నవయస్సులో తండ్రి మరణించినందువల్ల వారి మామయ్య రాళ్ళపల్లి  రంగయ్య గారి వద్ద పెరిగారు. ఆయన 1935 లో విశాఖపట్నం లోని ఆంధ్రా మెడికల్ కళాశాల లో గ్రాడ్యుయేషన్ పూర్తిచేసారు. ఆయన ప్రసిద్ధ వైద్యునిగా ఖ్యాతి పొందారు. అహర్నిశలు పేదలకొరకు తన సేవలనందించారు. ఆయన ఆల్ ఇండియా మెడికల్ అసోసియేషన్ లో క్రియాశీల సభ్యునిగా ఉన్నారు. వైద్య వృత్తికి సంబంధించి ఆయన అంకిత భావంతో అందించిన సేవలు  మచిలీపట్నం చుట్టుపక్కల ప్రజల ఆరోగ్య సంరక్షణ కొరకు ఆయన చేసిన కృషి ఆయన గ్రామీణ పేద ప్రజల మనసులలో ప్రత్యేక స్థానం పొందేలా చేసింది.   

ఆయన భారత స్వాతంత్ర్యోద్యమంలో  గాంధేయవాదిగా సామాజిక ఆర్థిక అభివృద్ధి కార్యక్రమాలలో క్రియాశీలకంగా పాల్గొన్నారు. 1947 నుండి 1952 మధ్య కాలంలో మచిలీపట్నం మ్యునిసిపల్ చైర్మన్ గా తన సేవలనందించారు. ఆయన ప్రతిఫలాక్ష లేకుండా ప్రజలకు చేసిన సేవలు ప్రసిద్ధమైనవి. ఆయన కాలంలో మచిలీపట్నం లో  "డా. పట్టాభిసీతారామయ్య మ్యునిసిపల్ కాంప్లెక్స్" నిర్మితమైనది. అనేక గ్రంథాలయాలను నెలకొల్పాడు.  

## మూలాలు

వర్గం:కృష్ణా జిల్లా వైద్యులు
వర్గం:కృష్ణా జిల్లా రాజకీయ నాయకులు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లా స్వాతంత్ర్య సమర యోధులు
వర్గం:మచిలీపట్నం పురపాలక సంఘ చైర్మన్‌లు
ఏలేటి అన్నపూర్ణ

**ఏలేటి అన్నపూర్ణ** తెలంగాణ రాష్ట్రానికి చెందిన రాజకీయ నాయకురాలు. ఉమ్మడి ఆంధ్రప్రదేశ్ మాజీ శాసనసభ్యడు ఆలేటి మహీపాల్ రెడ్డి భార్యైన ఈవిడ తెలుగుదేశం పార్టీ తరపున ఆర్మూర్ శాసనసభ నియోజకవర్గం నుండి 1994, 2009లో ప్రాతినిథ్యం వహించింది.

## జననం - విద్యాభ్యాసం
అన్నపూర్ణ 1956, మే 7న వేముల నర్సారెడ్డి, గంగవ్వ దంపతులకు తెలంగాణ రాష్ట్రం, నిజామాబాద్ జిల్లా లోని వేల్పూరు లో జన్మించింది. డిగ్రీ వరకు చదువుకుంది.

## వివాహం - పిల్లలు
1972, మే 25న ఏలేటి మహిపాల్ రెడ్డితో అన్నపూర్ణ వివాహం జరిగింది. వీరికి ఇద్దరు కుమారులు ఏలేటి మల్లికార్జున్ రెడ్డి, ఏలేటి నాగార్జునరెడ్డి ఉన్నారు.

## రాజకీయ ప్రస్థానం
ఏలేటి అన్నపూర్ణ 1992లో రాజకీయాల్లోకి ప్రవేశించింది. నిజామాబాద్ జిల్లా టిడిపి ఉపాధ్యక్షులుగా పనిచేసింది. 1994లో అసెంబ్లీ ఎన్నికల్లో తెలుగుదేశం పార్టీ తరపున ఆర్మూర్ శాసనసభ నియోజకవర్గం నుండి పోటిచేసి, స్వతంత్ర అభ్యర్థైన బాజిరెడ్డి గోవ‌ర్ద‌న్ పై విజయం సాధించింది. ఆ సమయంలో రాష్ట్ర మహిళా సంక్షేమ శాఖ ఛైర్మెన్ గా పనిచేసింది. 1999లో భారత జాతీయ కాంగ్రేసు అభ్యర్థి బాజిరెడ్డి గోవ‌ర్ద‌న్ చేతిలో, 2004లో తెలంగాణ రాష్ట్ర సమితి అభ్యర్థి శనిగరం సంతోష్ రెడ్డి చేతిలో ఓడిపోయింది. ఆమె 2009లో కాంగ్రెస్ పార్టీ అభ్యర్థి కె.అర్.సురేష్ రెడ్డిపై విజయం సాధించింది.

ఏలేటి అన్నపూర్ణ 2019 నవంబరు 2న టీడీపీ ప్రాథమిక సభ్యత్వానికి, రాష్ట్ర ఉపాధ్యక్ష పదవికి రాజీనామా చేసి, ఢిల్లీలో బీజేపీ వర్కింగ్‌ ప్రెసిడెంట్‌ జేపీ నడ్డా సమక్షంలో 2019 నవంబరు 3న బీజేపీలో చేరింది.

## మూలాలు

## ఇతర లంకెలు
* యూట్యూబ్ లో ఆలేటి అన్నపూర్ణ ఇంటర్వ్యూ
* బీజేపీలో చేరిన మాజీ ఎమ్మెల్యే ఆలేటి అన్నపూర్ణ

వర్గం:తెలుగుదేశం పార్టీ రాజకీయ నాయకులు
వర్గం:1956 జననాలు
వర్గం:జీవిస్తున్న ప్రజలు
వర్గం:నిజామాబాదు జిల్లా మహిళా రాజకీయ నాయకులు
వర్గం:నిజామాబాదు జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
సుకృతి అంబటి

**సుకృతి అంబటి** దక్షిణాది సినీనటి, ప్రచారకర్త. 2015లో తెలుగు లో వచ్చిన కేరింత చిత్రం ద్వారా చిత్రరంగంలోకి అడుగుపెట్టింది.

## జననం
సుకృతి, జూలై 5న ఢిల్లీ లో జన్మించింది. సుకృతి తండ్రి స్వగ్రామం నెల్లూరు జిల్లా, కావలి. ఆయన ఉద్యోరీత్యా (సివిల్ ఇంజనీర్) ఏళ్ల క్రితం ఢిల్లీలో స్థిరపడ్డారు.

## విద్యాభ్యాసం
ఢిల్లీ లోని కలుచిహన్స్ రాజ్ మోడల్ పాఠశాలలో పాఠశాల విద్యను పూర్తిచేసింది. రాజస్థాన్ లోని బనస్తలి విశ్వవిద్యాలయంలో ఎలక్ట్రానిక్స్ & కమ్యూనికేషన్‌ లో డిగ్రీ చదివింది. చిన్నప్పటినుండి సుకృతికి డాన్స్ ఇష్టం. స్కూల్లో, కాలేజీలో ఎక్కడైనా డాన్స్ కాంపిటీషన్ జరిగినా పాల్గొనేది, నాటకాలలో నటించేది.

## సినీరంగ ప్రస్థానం
కురుక్షేత్ర విశ్వవిద్యాలయంలో జరుగుతున్న సాంస్కృతిక కార్యక్రమాలకు వెళ్ళిన సుకృతికి ‘కేరింత’ 'జాంబి రెడ్డి' స్టార్ హంట్ తెలిసి, ఫొటోలు, నటించిన వీడియోలు పంపించగా... వాటిని చూసిన యూనిట్ వాళ్లు సుకృతిని భావన పాత్రకు ఎంపిక చేశారు. అలా కేరింత సినిమాలో నటించింది.

## నటించిన సినిమాల జాబితా

## మూలాలు

వర్గం:తెలుగు సినిమా నటీమణులు
వర్గం:భారతీయ సినిమా నటీమణులు
వర్గం:తెలుగు కళాకారులు
వర్గం:1993 జననాలు
వర్గం:జీవిస్తున్న ప్రజలు